# 

# Πρόγραμμα Επιχορήγησης Ασφάλειας Χώρων Θρησκευτικής Σημασίας (Securing Faith-Based Places)

# Πληροφοριακό Δελτίο

24 Ιουλίου 2023

## Σχετικά με την Ασφάλεια Χώρων Θρησκευτικής Σημασίας

## Πρόγραμμα Επιχορήγησης

Το πρόγραμμα επιχορήγησης για την Ασφάλεια των Χώρων Θρησκευτικής Σημασίας παρέχει 40 εκατομμύρια δολάρια σε διάστημα τεσσάρων χρόνων για τη βελτίωση της ασφάλειας σε θρησκευτικά σχολεία, νηπιαγωγεία, χώρους λατρείας και θρησκευτικά κέντρα της κοινότητας.

Το πρόγραμμα θα στηρίξει οργανισμούς που πληρούν τις προϋποθέσεις για να ενισχύσουν τις υποδομές ασφαλείας και/ή να προσλάβουν φύλακες για την αντιμετώπιση του κινδύνου διάπραξης εγκλημάτων και βίας που υποκινούνται από θρησκευτική και φυλετική μισαλλοδοξία.

Αυτό το πρόγραμμα χρηματοδοτείται σύμφωνα με το κεφάλαιο 298 του *Νόμου περί Προϊόντων Εγκλήματος 2002 (Proceeds of Crime Act 2002).* Αυτό επιτρέπει τα έσοδα από την εγκληματικότητα να επανεπενδύονται σε δραστηριότητες που ενισχύουν την ασφάλεια της Αυστραλιανής κοινότητας.

## Ποιος μπορεί να υποβάλει αίτηση;

Θα πρέπει να πληροίτε τις εξής προϋποθέσεις:

* Να σχετίζεστε με μία **επιλέξιμη θρησκεία**
* να έχετε Αριθμό Αυστραλιανής Επιχείρησης (ABN)
* να είστε επιλέξιμη **νομική οντότητα**, και συγκεκριμένα:
  + μια οντότητα που έχει συσταθεί στην Αυστραλία
  + ένας συσταθείς σύλλογος, ή
  + ένας συσταθείς μη κερδοσκοπικός οργανισμός, και
* να πληροίτε όλες τις απαραίτητες προϋποθέσεις για να συναφθεί η συμφωνία επιχορήγησης

Για τους σκοπούς αυτής της επιχορήγησης, **επιλέξιμη θρησκεία** θεωρείται οποιαδήποτε θρησκευτική ομάδα αναφέρεται στην [*Αυστραλιανή Πρότυπη Ταξινόμηση Θρησκευτικών Ομάδων*](https://www.abs.gov.au/statistics/classifications/australian-standard-classification-religious-groups/2016/ASCRG_12660DO0001_201707.xls) της Αυστραλιανής Στατιστικής Υπηρεσίας (Australian Bureau of Statistics’ [*Australian Standard Classification of Religious Groups*](https://www.abs.gov.au/statistics/classifications/australian-standard-classification-religious-groups/2016/ASCRG_12660DO0001_201707.xls)), ομάδες ένα έως έξι του Πίνακα 1.3.

## Πότε να υποβάλετε αίτηση

Οι αιτήσεις για τη χρηματοδότηση ανοίγουν **31 Ιουλίου 2023** και μπορούν να υποβληθούν έως τις 5 μ.μ. AEST (Ώρα Ανατολικής Αυστραλίας) την **11η Σεπτεμβρίου 2023.** Η πύλη αιτήσεων θα παραμείνει ανοιχτή για 6 εβδομάδες για να δοθεί η δυνατότητα στους οργανισμούς να αναζητήσουν καθοδήγηση και να υποβάλουν ποιοτικές προτάσεις.

## Πώς μπορείτε να χρησιμοποιήσετε την επιχορήγηση;

Μπορείτε να χρησιμοποιήσετε την επιχορήγηση για να εγκαταστήσετε ή να αναβαθμίσετε υποδομές ασφαλείας ή να προσλάβετε φύλακες στον χώρο σας. Περιλαμβάνονται μεταξύ άλλων:

* συστήματα καμερών ασφαλείας
* έλεγχος πρόσβασης
* φράχτες και εξωτερικές πύλες
* φωτισμός ασφαλείας
* παράθυρα ασφαλείας
* συστήματα συναγερμού, και
* πρόσληψη αδειούχων φρουρών ασφαλείας.

Για περισσότερες λεπτομέρειες σχετικά με τις επιλέξιμες δραστηριότητες, ανατρέξτε στις Οδηγίες Ευκαιρίας Επιχορήγησης (Grant Opportunity Guidelines).

## Πώς να υποβάλετε αίτηση

Πριν υποβάλετε αίτηση, σας συνιστούμε να διαβάσετε και να κατανοήσετε τις Οδηγίες Ευκαιρίας Επιχορήγησης για την Ασφάλεια των Χώρων Θρησκευτικής Σημασίας και το υπόδειγμα της συμφωνίας επιχορήγησης που έχει δημοσιευθεί στο [business.gov.au](https://business.gov.au/grants-and-programs?resultsNum=10) και στο GrantConnect στη διεύθυνση [help.grants.gov.au](https://help.grants.gov.au/). Θα χρειαστεί να δημιουργήσετε έναν λογαριασμό για να αποκτήσετε πρόσβαση στην ηλεκτρονική πύλη που σας επιτρέπει να υποβάλετε αίτηση και να διαχειριστείτε μια επιχορήγηση ή υπηρεσία σε ασφαλές διαδικτυακό περιβάλλον.

Για να υποβάλετε αίτηση, πρέπει να:

* Συμπληρώσετε και υποβάλετε την ηλεκτρονική φόρμα αίτησης μέσω της ηλεκτρονικής πύλης (διαθέσιμη στο [portal.business.gov.au](https://business.gov.au/grants-and-programs/securing-faith-based-places)) έως τις **5 μ.μ. AEST** **11 Σεπτεμβρίου 2023.**
* Απαντήστε όλα τα κριτήρια επιλεξιμότητας και αξιολόγησης.

Παρακαλούμε σημειώστε ότι δεν θα ληφθούν υπόψη καθυστερημένες αιτήσεις ή αιτήματα παράτασης.

## Χρειάζεστε περισσότερες πληροφορίες;

Για περισσότερες πληροφορίες επισκεφτείτε [business.gov.au](https://business.gov.au/grants-and-programs?resultsNum=10) ή καλέστε  
13 28 46.